
XXXVI MARXA ATLÈTICA
Campionat Social CABM 2021
RESULTATS

CROS DE PARETS
El passat 7 de novembre es va disputar el Cros de Parets del Vallès amb la participació de Mari Carmen Molina i Alicia Salas que van realitzar una bona representació del nostre Club. Aquest ha estat el primer cros de la Lliga Comarcal del Vallès Oriental. 
CROS DE TÀRREGAA
El diumenge 14 de novembre a terres lleidatanes es va celebrar el Cros de la ciutat de Tàrrega. Angèlica Damoc a la prova Màster va arribar en la segona posició.

TRAIL DE CERVELLÓ
Una nova cursa, en aquesta ocasió el Trail de Cervelló, amb la participació d’atletes de l’equip verd-i-blanc.

Alicia Salas i Mari Carmen Molina van ser les atletes que van participar.

La cursa anomenada La Pota Roja va tenir lloc el diumenge 14 de novembre.

ULTRA TRAIL DE LES GAVARRES
Amb una distància de 51,5 Km i un fort desnivell en pujada, el diumenge 14 de novembre es va disputar aquest Trail de Girona.

Jackeline Gómez va participar classificant-se en la tercera posició de la general.  

MITJA MARATÓ L’ESPIRALL

El diumenge 21 de novembre, Jackeline Gómez va resultar la vencedora de la Mitja de Vilafranca del Penedès amb un temps d’1 hora, 26 minuts i 50 segons.

XXXVI MARXA ATLÈTICA

Campipnat Social CABM

Finalitza el mes de novembre amb la celebració de la XXXVI edició de la Marxa Atlètica.

PROPERAMENT
CROS DEL BAIX MONTSENY
El dissabte 18 de desembre el Club organitza la XI edició del Cros del Baix Montseny que es realitzarà en les mateixa pista d’atletisme i les seves immediacions.

En aquesta competició de cros es programaran diferents distàncies per a tots els atletes de les diferents categories d’edat. 

ESCOLA D’ATLETISME
Amb l’organització del Cros el dissabte 18 de desembre l’Escola d’Atletisme finalitza les activitats del primer trimestre donant pas al període nadalenc per reprendre-les amb més força el dimarts 11 de gener de 2022.
LLIBRES

«SANT CELONI I L’ATLETISME»
Desprès de publicar a primers d’aquest any «MEMÒRIES: 60 anys d’atletisme», l’Albert treu el seu tercer treball «SANT CELONI I L’ATLETISME: Una aproximació històrica».
Aquest llibre, que es pot adquirir a la Pista d’Atletisme, dona a conèixer els atletes que han passat per la Vila de Sant Celoni, així com les competicions més importants i emblemàtiques realitzades a la Pista Municipal. Amb tot un conjunt d’aspectes que formen part de la historia de l’atletisme al Baix Montseny.
Podeu veure l’acte de presentació en aquest enllaç:
https://www.youtube.com/watch?v=1fSeZxucs00
Va ser el passat dijous 11 de novembre a les 6.00 de la tarda a la Sala d’Actes de la Rectoria Vella de Sant Celoni. Un lloc molt agradable on es va realitzaramb una sala plena d’assistents, exatletes  protagonistes, joves atletes del Club i aficionats al nostre esport.

[image: image5.jpg]SANT CELONI
ILATLETISME





BONES FESTES

DE NADAL 

I ANY NOU
[image: image6.jpg]



